Flere nordjyder frygter, når elregningen skal åbnes – og med god grund. Energipriserne er nemlig på himmelflugt. Derfor var forskere mødt op i AKKC i Aalborg, hvor diskussionen blandt andet faldt på den russiske invasion af Ukraine og dens effekt på el- og naturgaspriser. Et andet emne, der var på dagsordenen, var fjernvarme, som er blevet et populært emne rundt omkring i Europa. -	Du skal ikke langt udenfor Øst- og Nordeuropa, før fjernvarme ikke findes, men det er virkelig oppe i tiden, hvis du for eksempel tager til England, Holland, Frankrig og så videre, siger Poul Alberg Østergaard, der er professor og Ph.D. i energiplanlægning hos Aalborg Universitet. Fjernvarme er løsningen Vigtigst af alt er det at finde løsninger på problemet, og i blandt andet Storvorde ved Aalborg er man godt i gang med en netop det. -	Hvis man kigger på Storvorde, er man ved at lægge om fra naturgasforsyning til fjernvarme, siger Poul Alberg Østergaard. Fjernvarmen er en løsning på rigtig mange af energiproblemer, når boligen skal opvarmes. Ifølge professoren får borgerne flere muligheder i forhold til opvarmning, end når man har individuel boligopvarmning. -	Det kan være alt fra datacentre til cementfabrikker og store kraftværker, der leverer overskudsvarme, som du ikke kan udnytte, hvis du har privat boligopvarmning, men det har man med fjernvarme, siger han. Løsninger tager tid Selvom løsningen ligger lige for, så er det ikke bare sådan lige at få den ført ud i Nordjylland og resten af landet. Poul Alberg Østergaard har talt med flere borgere, som ikke kan få installeret en varmepumpe eksempelvis. Dels kan de ikke få en håndværker til at gøre det, og dels kan de ikke få komponenterne. -	Hvis de er heldige, kan de få en varmepumpe til den næste og ikke den kommende fyringssæson, siger han og fortsætter: -	Man har nogle af de samme problemer indenfor fjernvarmesektoren – at der simpelthen ikke er mandskab til at lave de investeringer lige nu.

Opsummering:
Onsdag mødtes flere end 200 forskere i Aalborg Kongres og Kultur Center for at diskutere den nuværende energikrise og løsninger på den.